
Text rozhodnutia
Súd: Krajský súd Banská Bystrica Spisová značka: 13Co/73/2016 Identifikačné číslo súdneho spisu: 6914215717 Dátum vydania rozhodnutia: 19. 02. 2016 Meno a priezvisko sudcu, VSÚ: JUDr. Ferdinand Zimmermann ECLI: ECLI:SK:KSBB:2016:6914215717.2 Uznesenie Krajský súd v Banskej Bystrici ako súd odvolací v právnej veci navrhovateľa: PROFI CREDIT Slovakia, s. r. o., so sídlom Pribinova 25, Bratislava, IČO: 35 792 752, zast. Advokátskou kanceláriou JUDr. Andrea Cviková, s. r. o., so sídlom Pribinova 25, Bratislava proti dporcom: 1/ J. H., rod. č. XXXXXX/XXX, zomr. dňa XX.XX.XXXX, naposledy bytom I. P., X. XX/XX, 2/ R. L., rod. č. XXXXXX/XXXX, bytom I. P., I. XX/ o zaplatenie 303,25 € s prísl., o späťvzatí návrhu vedenom na Okresnom súde Rimavská Sobota pod sp. zn. 14C/98/2015, takto r o z h o d o l : Pripúšťa späťvzatie návrhu, rozsudok Okresného súdu Rimavská Sobota č. k. 14C/98/2015-31 zo dňa 20. 08. 2015 zrušuje a konanie zastavuje. Odporkyni 2/ náhradu trov odvolacieho konania nepriznáva. o d ô v o d n e n i e : Okresný súd rozsudkom zo dňa 20. 08. 2015 zastavil konanie voči odporcovi 1/ z dôvodu jeho úmrtia a neexistencie žiadnych právnych nástupcov. Návrh voči odporkyni 2/ v celom rozsahu zamietol, odporkyni 2/ náhradu trov konania nepriznal, nakoľko si ich neuplatnila. Po rozhodnutí prvostupňového súdu pred nadobudnutím jeho právoplatnosti vzal navrhovateľ späť návrh na začatie konania v celom rozsahu. Podľa § 208 OSP ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Po späťvzatí návrhu navrhovateľom odporcovia neprejavili nesúhlas so späťvzatím návrhu a preto odvolací súd v zmysle § 208 OSP pripustil späťvzatie návrhu a konanie zastavil. O trovách odvolací súd rozhodol podľa § 224 ods. 1 OSP za použitia § 146 ods. 2 OSP. Odporkyni 2/ náhradu trov konania nepriznal, nakoľko si náhradu trov konania neuplatnila, nevyčíslila a z obsahu spisu nevyplýva, že by jej vznikli trovy konania. O veci senát odvolacieho súdu rozhodol pomerom hlasov členov senátu 3 : 0. Poučenie: Proti tomuto uzneseniu odvolanie nie je prípustné.

